Winifred Hoernlé

Agnes Winifred Hoernlé (née Tucker) panèka bâbinè' kalahèra 1885 kantos sèdhâ taon 1960. Agnes panèka antropolog ḍâri Afrika Lao' sè èjhulughi "èbhu antropologi sosial è Afrika Lao'", èkennal karanâ dhurrunna è akaḍemik sarta dhurrunna ḍâlem nentang Apartheid. Agnes lahèr è Cape Colony, nempo pamolangan è Afrika Lao' bân Èropa, abâli è taon 1912, bân ngalakonè panalètèyan antropologi è kalangan masyarakat Khoekhoe sabellumma akabin è taon 1914.

 Riwayât Kaoḍi'ân 
Agnes lahèr è tangghâl 6 Ḍèsèmber 1885 è Kimberley, Cape Colony, kakaisaran Britania. Anes panèka ana' ḍâri pasangan Sarah Agnes (née Bottomley) bân William Kidger Tucker. Agnes panèka ana' nomer ḍuwâ' ḍâri bâllu' satarètanan. Ta' abit ḍâri lahèrra Agnes, Ramana sè lèbur ḍâ' panemmowan emmas è Witwatersrand, ahèrra ngallè asareng sadhâjâ kalowargana ka Johannesburg, Afrika Lao', kennengngan lakona mènangka surveyor bân panambhâng. Saterrossa, ramana dhâddhi wâlli kotta Johannesburg sarta senator federal Transvaal. Agnes panèka na'-kana' sè segghut sakè', ècapo' difteri, campa', bân pneumonia sè nyebbhâbbhâghi rentan ḍâ' bronkitis salanjhânga oḍi'in. Ramana, sè aḍukung ḍâ' bâbinè' sè ajhâr, terrons abherri' buku ka'angghuy èbâca sareng Agnes nalèkana Agnes kodhu istirahat karana sakè'.

 Sombher